CELEX: 62013CB0142
Language: hu
Date: 2014-03-27 00:00:00
Title: C-142/13. sz. ügy: A Bíróság (tizedik tanács tanács) 2014. március 27-i végzése (az Audiencia Provincial de Barcelona [Spanyolország] előzetes döntéshozatal iránti kérelme) – Bright Service SA kontra Repsol Comercial de Produtos Petrolíferos SA (Előzetes döntéshozatal iránti kérelem — A Bíróság eljárási szabályzatának 99. cikke — Kartellek — EK 81. cikk — Kizárólagos beszerzési megállapodás — Mentesség — 1984/83/EGK rendelet — Mentesített megállapodás — 2790/1999/EK rendelet — Nem mentesített megállapodás — A mentesítés időbeli hatálya)

16.6.2014   
            
            
               HU
            
            
               Az Európai Unió Hivatalos Lapja
            
            
               C 184/4
            
         A Bíróság (tizedik tanács tanács) 2014. március 27-i végzése (az Audiencia Provincial de Barcelona [Spanyolország] előzetes döntéshozatal iránti kérelme) – Bright Service SA kontra Repsol Comercial de Produtos Petrolíferos SA
   (C-142/13. sz. ügy) (1)
   
   ((Előzetes döntéshozatal iránti kérelem - A Bíróság eljárási szabályzatának 99. cikke - Kartellek - EK 81. cikk - Kizárólagos beszerzési megállapodás - Mentesség - 1984/83/EGK rendelet - Mentesített megállapodás - 2790/1999/EK rendelet - Nem mentesített megállapodás - A mentesítés időbeli hatálya))
   2014/C 184/05
   Az eljárás nyelve: spanyol
   
      A kérdést előterjesztő bíróság
   
   Audiencia Provincial de Barcelona
   
      Az alapeljárás felei
   
   
      Felperes: Bright Service SA
   
      Alperes: Repsol Comercial de Produtos Petrolíferos SA
   
      Tárgy
   
   Előzetes döntéshozatal iránti kérelem – Audiencia Provincial de Barcelona – A Szerződés 85. cikke (3) bekezdésének a kizárólagos beszerzési megállapodások egyes csoportjaira történő alkalmazásáról szóló, 1983. június 22-i 1984/83/EGK bizottsági rendeletnek (HL L 173., 5. o.), valamint a Szerződés 81. cikke (3) bekezdésének a vertikális megállapodások és összehangolt magatartások csoportjaira történő alkalmazásáról szóló, 1999. december 22-i 2790/1999/EK bizottsági rendelet (HL L 336., 21. o.; magyar nyelvű különkiadás 8. fejezet, 1. kötet, 364. o.) 3. cikke (1) bekezdésének, 5. cikke a) pontjának és 12. cikke (2) bekezdésének értelmezése – Időbeli hatály – A szállító és a töltőállomás üzemeltetője között kötött, tüzelő- és üzemanyag kizárólagos értékesítésére vonatkozó megállapodás – Az 1984/83 rendelet időbeli hatálya alatt kötött, és joghatásait a 2790/1999 rendelet hatálybalépését követően kifejtő megállapodás – Az e két rendeletben foglalt feltételeknek meg nem felelő megállapodás
   
      Rendelkező rész
   
   A Szerződés 81. cikke (3) bekezdésének a vertikális megállapodások és összehangolt magatartások csoportjaira történő alkalmazásáról szóló, 1999. december 22-i 2790/1999/EK bizottsági rendelet 12. cikkének (2) bekezdését úgy kell értelmezni, hogy egy versenytilalmi kikötést tartalmazó olyan szerződés, amely 2000. május 31-én hatályban volt, és megfelel az 1997. július 30-i 1582/97/EK bizottsági rendelettel módosított, a Szerződés 85. cikke (3) bekezdésének a kizárólagos beszerzési megállapodások egyes csoportjaira történő alkalmazásáról szóló, 1983. június 22-i 1984/83/EGK bizottsági rendeletben előírt mentességi feltételeknek, de nem teljesíti a 2790/1999 rendeletben előírt feltételeket, az említett 12. cikk (2) bekezdése alapján csak 2001. december 31-ig mentesül továbbra is az EK 81. cikk (1) bekezdésének hatálya alól.
   
      (1)  HL C 178., 2013.06.22.